กระทรวงทรัพยากรธรรมชาติ (จีน)

กระทรวงทรัพยากรธรรมชาติ (s=自然资源部) เป็นหน่วยงานบริหารของคณะมนตรีรัฐกิจสาธารณรัฐประชาชนจีนซึ่งมีหน้าที่รับผิดชอบด้านทรัพยากรธรรมชาติของประเทศ เป็นหน่วยงานลำดับที่ 14 ของคณะมนตรีรัฐกิจ
ก่อตั้งขึ้นเมื่อวันที่ 19 มีนาคม ค.ศ. 2018 โดยรับผิดชอบงานของกระทรวงที่ดินและทรัพยากร สำนักงานสำรวจและจัดทำแผนที่แห่งรัฐและสำนักงานบริหารมหาสมุทรแห่งรัฐซึ่งปัจจุบันได้ยุบเลิกไปแล้ว รวมถึงความรับผิดชอบเพิ่มเติมจากกรมและกระทรวงอื่น ๆ

**ประวัติศาสตร์**
วันที่ 19 มีนาคม ค.ศ. 2018 มีการประกาศจัดตั้ง กระทรวงทรัพยากรธรรมชาติขึ้นพร้อมกับการยุบเลิก กระทรวงที่ดินและทรัพยากร สำนักงานบริหารมหาสมุทรแห่งรัฐ และสำนักงานสำรวจและจัดทำแผนที่แห่งรัฐ ซึ่งเป็นส่วนหนึ่งของการปฏิรูปสถาบันพรรคและรัฐให้ลึกซึ้งยิ่งขึ้น ในวันเดียวกันนั้น ลู่ ฮ่าว ได้รับเลือกเป็นรัฐมนตรีว่าการกระทรวงทรัพยากรธรรมชาติ
ใน ค.ศ. 2019 กระทรวงจัดการประชุมนานาชาติว่าด้วยการคุ้มครองธรรมชาติเป็นครั้งแรกpage=149
วันที่ 26 สิงหาคม ค.ศ. 2019 ประธานาธิบดีสี จิ้นผิงลงนามในกฤษฎีกาประธานาธิบดีสาธารณรัฐประชาชนจีนเลขที่ 32 เพื่อประกาศ "มติคณะกรรมาธิการสามัญประจำสภาประชาชนแห่งชาติว่าด้วยการแก้ไขกฎหมายการบริหารที่ดินแห่งสาธารณรัฐประชาชนจีน และกฎหมายการบริหารอสังหาริมทรัพย์ในเมืองแห่งสาธารณรัฐประชาชนจีน" ซึ่งกำหนดให้โอนความรับผิดชอบการปฏิรูปและการบริหารจัดการฐานที่อยู่อาศัยในชนบททั่วประเทศจากกระทรวงทรัพยากรธรรมชาติไปยังกระทรวงเกษตรและกิจการชนบท
วันที่ 31 สิงหาคม ค.ศ. 2020 ตามความเห็นในการดำเนินการของคณะกรรมการพัฒนาและปฏิรูปแห่งชาติว่าด้วยการผลักดันการปฏิรูปการแยกสมาคมอุตสาหกรรมและหอการค้าออกจากหน่วยงานบริหารอย่างครอบคลุม (NDRC 2019 เลขที่ 1063) สมาคมอุตสาหกรรม (หอการค้า) จำนวน 10 แห่ง รวมถึงสหพันธ์เหมืองแร่และการทำเหมืองแร่แห่งประเทศจีนdate=October 2024 ซึ่งเดิมอยู่ภายใต้การกำกับดูแลของกระทรวงทรัพยากรธรรมชาติ ถูกแยกตัวออกจากกระทรวงทรัพยากรธรรมชาติ

**หน้าที่**
ตามระเบียบข้อบังคับที่เกี่ยวข้องกับกระทรวง กระทรวงนี้มีหน้าที่กำกับดูแล จัดการ ลงทะเบียน และใช้ประโยชน์จากทรัพยากรธรรมชาติในประเทศจีนรวมถึงที่ดิน แร่ธาตุ ป่าไม้ ทุ่งหญ้า พื้นที่ชุ่มน้ำและแหล่งน้ำ นอกจากนี้ยังมีหน้าที่ฟื้นฟูระบบนิเวศ ปกป้องพื้นที่เพาะปลูก สำรวจธรณีวิทยาที่ดิน การออกใบอนุญาตสำหรับสายเคเบิลและท่อใต้น้ำ การรักษาสิทธิและผลประโยชน์ทางทะเล การประสานงานและจัดการการวางแผนในเมืองและชนบท รวมถึงการสำรวจและลงทะเบียนทรัพยากรน้ำ กระทรวงนี้ยังบริหารจัดการสำนักงานบริหารป่าไม้และทุ่งหญ้าแห่งชาติอีกด้วย
กระทรวงฯ ยังคงสานต่อความพยายามที่เริ่มต้นขึ้นใน ค.ศ. 2006 ภายใต้กระทรวงที่ดินและทรัพยากรเพื่อยับยั้งการจำแนกประเภทที่ดินผิดพลาด (เช่น หน่วยงานท้องถิ่นติดป้ายพื้นที่เพาะปลูกอย่างไม่ถูกต้องว่าเป็นพื้นที่ที่ใช้สำหรับการขยายตัวของเมืองได้)page=30 ซึ่งรวมถึงการใช้ผู้ตรวจการทรัพยากรธรรมชาติแห่งชาติ (เดิมคือผู้ตรวจการกำกับดูแลที่ดินแห่งชาติ) และการใช้สำนักกำกับดูแลที่ดินส่วนภูมิภาคเพื่อเพิ่มการกำกับดูแลหน่วยงานท้องถิ่นpage=30 ความพยายามเหล่านี้ได้จำกัดการจำแนกประเภทที่ดินผิดพลาดลงได้อย่างมีนัยสำคัญpage=30
กระทรวงมีบทบาทสำคัญในการกำหนดรูปแบบการศึกษาด้านสิ่งแวดล้อมในประเทศจีนpage=149 โดยสนับสนุนการศึกษาด้านสิ่งแวดล้อมในอุทยานแห่งชาติ อุทยานธรรมชาติ และพื้นที่คุ้มครองสิ่งแวดล้อมของจีนpage=149- ความรับผิดชอบของอดีตกระทรวงที่ดินและทรัพยากร- ความรับผิดชอบของอดีตสำนักงานบริหารมหาสมุทรแห่งรัฐ- ความรับผิดชอบของอดีตสำนักงานสำรวจและจัดทำแผนที่แห่งรัฐ- ความรับผิดชอบในการจัดระเบียบและวางแผนเขตพื้นที่ตามหน้าที่หลัก (ความรับผิดชอบของคณะกรรมการพัฒนาและปฏิรูปแห่งชาติ)- ความรับผิดชอบในการบริหารจัดการผังเมืองและชนบท (ความรับผิดชอบของกระทรวงการเคหะและการพัฒนาเมือง-ชนบท) - ความรับผิดชอบในการสำรวจทรัพยากรน้ำและการบริหารจัดการการจดทะเบียนสิทธิ์ (ความรับผิดชอบของกระทรวงทรัพยากรน้ำ)- ความรับผิดชอบในการสำรวจทรัพยากรทุ่งหญ้าและการบริหารจัดการการจดทะเบียนสิทธิ์ (ความรับผิดชอบของกระทรวงเกษตร)- ความรับผิดชอบในการสำรวจและบริหารจัดการการจดทะเบียนป่าไม้ พื้นที่ชุ่มน้ำ อุทยานแห่งชาติ และทรัพยากรอื่น ๆ (ความรับผิดชอบของสำนักงานบริหารป่าไม้และทุ่งหญ้าแห่งรัฐ)

**โครงสร้าง**

**ดูเพิ่ม**
 ศูนย์ให้คำปรึกษากรณีเกิดสึนามิ กระทรวงทรัพยากรธรรมชาติและสิ่งแวดล้อม

**อ้างอิง**

**แหล่งข้อมูลอื่น**
ทรัพยากรธรรมชาติ
จีน
จีน
หมวดหมู่:กระทรวงที่จัดตั้งในปี พ.ศ. 2561
หมวดหมู่:ก่อตั้งในประเทศจีนในปี พ.ศ. 2561